Haur cucuk

**Haur cucuk** (***Bambusa bluméana***) nyaéta tangkal  awi haur anu tangkal jeung régangna carucukan bijil tina buku-bukuna . Di daérah Jawa disebut ogé  *pring ori*. Haur cucuk masih kénéh kaasup *genus*  haur cina, haur cucuk gedé, haur konéng, haur bodas, jeung haur tutul.
 
## Pedaran
Haur cucuk hirupna ngadapur tur tangkalna kékép, *rimpangna* nyagak  *simpodial*; régang-régang anu carucukan ngahunyud deukeut puhu tangkalna. 
 
Salumpitna gancang lésot tina tangkal, wujudna siku tilu rubakna 30 × 22&nbsp;cm, ka handapna leuwih heureut tur ngaleutikan beuki ka luhur beuki rubak, luarna buluan kelirna coklat.
Kembang sababaraha ngaranggeuy bijil tina régang utamana anu henteu daunan pseudospikelet jarakna  1–5&nbsp;cm.. Kiwari haur cucuk geus dipelak jeung direkahkeun di sakuliah Asia Tenggara  *daratan*  (Malaysia, Thailand, Vietnam), Tiongkok kidul (Fujian, Guangxi, Yunnan, Taiwan), katut Filipina..
 
Di alam liar, haur cucuk kapanggih hirup di tempat anu luhur taneuhna  300 m tina beungeut cai laut (dpl), awi cucuk bisa hirup dina taneuh anu angar tur henteu subur, loba kapanggih hirup sisi gawir, sisi susukan.

Tangkal awi haur kawilang kuat hirup dina taneuh anu baseuh atawa angar utamana anu mibanda mibanda pH antara 5—6,5.  
 
## Mangpaat 
Tangkalna kawilang kuat tur kandel, bisa dimangpaatkeun pikeun bahan wangunan utamana tunjel konstruksi, bisa ogé pikeun purnitur, pakakas dapur, rupa-rupa anyaman, ogé sumpit. Dumasar kana panalungtikan tangkal  haur cucuk  anu garing (15% kandungan caina) kuat nahan beurat nepi ka  500&nbsp;kg/m³ . Haur cucuk anu dipaké di luar (pager, pancuran, cukang, jeung sajabana) kuat dipaké nepi ka 1-3 taun, kalawan 2-5 taun pikeun pamakéan di jero rohangan, teu nepi ka 6 bulan umurna mangsa dipaké dina kaayaan kakeueum ku cai laut. Haur cucuk bisa ogé dimangpaatkeun pikeun nyieun kertas ku jalan saméméhna tangkal awi dijieun heula bubur, tangkalna anu geus garing bisa ogé dimangpaatkeun pikeun suluh.
 
Iwung haur cucuk ogé bisa dimangpaatkeun pikeun sayuran. Daun jeung régang anu ngora isa dimangpaatkeun pikeun parab ingon-ingon. Haur cucuk ngahaja dipelak pikeun ngajaga taneuh sangkan henteu urug atawa longsor, ogé nahan cai susukan sangkan henteu ngagerus taneuh  érosi, Bisa ogé dipelak pikeun nahan angin, wates taneuh, pager hirup jeung réa-réa deui.  Baheula  ngahaja dipelak pikeun benteng anu ngurilingan kampung.
 
## Spésiés séjén 
*Bambusa bambos* (haur cucuk gedé) sakapeung katempo ampir sarimbag jeung  *B. blumeana*. Ngan anu ngabédakeun taya lian salumpitna  *B. blumeana* mah ceulina katempo kalawan jelas mibanda buluan sedengkeun; salumpit *B. bambos* salumpitna leuwih heureut, kelir  buluna coklat kolot nepi ka hideung di luar jeung jero salumpit.

File:Bambus blumean 170107-0119 jtg.JPG|Salumpit haur cucuk*B. blumeana*
file:Bambus blumean 170107-0114 jtg.JPG|Buku anu deukeut kana palebah puhu bijil akar
file:Bambus blumean 170107-0134 jtg.JPG|Tangkalna paparéolan
File:Bambus blumean 160603-59102 ponr.JPG|Régang-régang daraunan
File:Bambus blumean 160602-58955 ponr.JPG|Cucuk-cucuk dina régang
File:Bambus blumean 160603-59103 ponr.JPG|Régangna carucukan ngahuyud deukeut puhu tangkal

## Dicutat tina
## Tutumbu kaluar
* GrassBase: *Bambusa blumeana*
* Guadua Bamboo: *Bambusa blumeana* 
* Plant Illustrations: *Bambusa blumeana*
* Useful Trop. Plants: *Bambusa blumeana*
* Plantamor: *Bambu duri*